《次韵王适上元夜二首》
宋代·苏辙

灯光欲凝不惊风，月色初睛若发蒙。
羁客不眠诗未就，游人半醉夜方中。
荒城熠耀相明灭，野水芙蓉乱白红。
知欲访僧同寂寂，应怜病懒畏烛烛。
宿雨初干试火城，端居无计伴游行。
厌看门外繁星动，想见僧窗一点明。
老罢逢春无乐事，梦回孤枕有乡情。
重因佳句思樊口，一纸家书百镒轻。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。